
	Comisia pentru buget, finanţe şi bănci

	
	Bucureşti,        

Nr. 22/231/02.10.2012


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea Legii 571/2003 privind Codul fiscal, cu modificările și completările ulterioare,  cu care comisia noastră a fost sesizată în fond cu adresa Biroului Permanent nr.PL.x 308 din  03.09.2012.
	PREŞEDINTE,

Eugen Nicolăescu

	Comisia pentru buget, finanţe şi bănci
	
	Bucureşti,    

Nr. 22/231/02.10.2012


RAPORT 
asupra propunerii legislative privind modificarea Legii 571/2003 privind Codul fiscal, cu modificările și completările ulterioare

Cu adresa nr. Plx 299 din 3 septembrie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea Legii 571/2003 privind Codul fiscal, cu modificările și completările ulterioare.
Propunerea legislativă are ca obiect de reglementare modificarea art. 23 alin. (4) din Legea nr. 571/2003 privind Codul fiscal, cu modificările şi completările ulterioare, în sensul limitărilor de deductibilitate aferente dobanzilor care se datorează pentru împrumuturile obţinute de instituţiile financiare nebancare de la entităţile nebancare.
La întocmirea raportului s-au avut în vedere avizele Consiliului legislativ ,Comisiei pentru politică economică, reformă şi privatizare şi Comisiei juridice, de disciplină şi imunităţi.
Guvernul nu susţine adoptarea propunerii legislative.

Propunerea legislativă a fost respinsă de Senat, în şedinţa din 25 iunie 2012, în calitate de primă Cameră sesizată.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, propunerea legislativă face parte din categoria legilor ordinare.

La lucrările comisiei şi-au înregistrat prezenţa un număr de 32 deputaţi, din totalul de 32 de membri ai comisiei.

La dezbaterea propunerii legislative a participat în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Ion Ghizdeanu – secretar de stat în Ministerul Finanţelor Publice şi domnul Doru Dudaş – director  în cadrul aceluiaşi minister.
Raportul comisiei a fost adoptat cu unanimitatea de voturi a membrilor prezenţi la dezbatere. 

In urma dezbaterii , în şedinţa din data de 01.10.2012, comisia propune Plenului Camerei Deputaţilor respingerea propunerii legislative pentru modificarea și completarea Legii nr.571/2003 privind Codul Fiscal deoarece iniţiativa legislativă nu respectă prevederile art. 13 din Legea responsabilităţii fiscal-bugetare nr. 69/2010,  conform cărora în cazurile în care se fac propuneri de acte normative care conduc la diminuarea veniturilor bugetare, se va elabora fişa financiară care să conţină propuneri de compensare a impactului financiar respectiv, prin majorarea altor venituri bugetare;

	PREŞEDINTE,

Eugen Nicolăescu


	SECRETAR,

Nicolae Bud


Întocmit,

Consilier parlamentar Ene Giorgiana

